निर्माण कार्यों का स्टीमेट बनाकर भेजेंगे शासन को
भास्कर संवाददाता | बुरहानपुर
नगर उदय अभियान की प्रोग्रेस रिपोर्ट जानने के लिए महिला एवं बाल विकास मंत्री अर्चना चिटनीस ने कलेक्टोरेट में शाम 6 बजे अफसरों की बैठक ली। मंत्री ने अफसरों से प्राप्त, निराकरण हुए आवेदनों की जानकारी ली।
चिटनीस ने कहा निरस्त हुए बुरहानपुर नगर निगम के आवेदनों की जांच एसडीएम श्यामेंद्र जायसवाल, शाहपुर नगर पालिका के आवेदनों की जांच सिटी मजिस्ट्रेट सोहन कनास करेंगे। इसमें आवेदनों का निराकरण होता है तो उसे स्वीकृत कराएंगे। जितने भी निर्माण की मांगों के आवेदन मिले हैं। उनके स्टीमेट तैयार कर लें। यह स्टीमेट शासन को भेजेंगे। चिटनीस ने बताया बुरहानपुर शहर और शाहपुर नगर पालिका को मार्च के अंतिम सप्ताह तक 100 प्रतिशत ओडीएफ करना है। इसके लिए जुट आए। बैठक में कलेक्टर दीपकसिंह सहित समस्त विभागों के अफसर मौजूद थे।
बालक की अंगुलियां कटी- बुरहानपुर | सिरपुर में विजय पवार, दरांती की धार तेज कर रहा था। लता ने बताया बेटा अर्जुन (2) खेल रहा था। उसका पैर दरांती की चपेट में आ गया। 4 अंगुलियां कट गईं।
hin_Deva bho_Deva hin_Deva hin_Deva hin_Deva